[pic] | EUROPA-KOMMISSIONEN |

Bruxelles, den 13.12.2010

KOM(2010) 789 endelig

2009/0060/B (COD)

MEDDELELSE FRA KOMMISSIONEN TIL EUROPA-PARLAMENTET

i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning til vedtagelsen af Europa-Parlamentets og Rådets forordning om ændring af forordning (EF) nr. 1889/2006 om oprettelse af et finansieringsinstrument til fremme af demokrati og menneskerettigheder på verdensplan

2009/0060/B (COD)

MEDDELELSE FRA KOMMISSIONEN TIL EUROPA-PARLAMENTET

i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning til vedtagelsen af Europa-Parlamentets og Rådets forordning om ændring af forordning (EF) nr. 1889/2006 om oprettelse af et finansieringsinstrument til fremme af demokrati og menneskerettigheder på verdensplan

1. SAGSFORLØB

Forslag fremsendt til Europa-Parlamentet og Rådet (dokument KOM(2009) 194 endelig – (2009/0060B COD): | fremsendelse: 21. april 2009 berigtigelse: 30. november 2009, ændret: 1. december 2009 (Lissabontraktatens ikrafttrædelse) |

Europa-Parlamentets førstebehandlingsholdning vedtaget: | 21. oktober 2010 |

Ændret forslag fremsendt: | […] |

Rådets førstebehandlingsholdning vedtaget: | 10. december 2010 |

2. FORMÅL MED KOMMISSIONENS FORSLAG

De forskellige EU-instrumenter, som omhandler eksternt samarbejde, er ikke helt konsekvente med hensyn til undtagelser fra princippet om, at udgifter til skatter og afgifter, der opkræves af tredjelande, ikke er berettigede til EU-finansiering.

Det europæiske initiativ for demokrati og menneskerettigheder (EIDHR) sikrer ikke fleksibilitet med hensyn til sådanne udgifters berettigelse til finansiering. De øvrige instrumenter fastsætter, at EU-støtte "principielt" ikke kan anvendes til at finansiere disse udgifter: De giver således mulighed for en vis fleksibilitet afhængigt af den enkelte sags omstændigheder, og den kompetente anvisningsberettigede kan i givet fald af hensyn til sund finansiel forvaltning og korrekt gennemførelse af programmer og projekter beslutte, at de er finansieringsberettigede.

I henhold til forslaget skal der derfor blot foretages en indføjelse af "principielt" i teksten.

3. BEMÆRKNINGER TIL RÅDETS HOLDNING

3.1. Generelle bemærkninger til Rådets holdning

Kommissionen kan godtage Rådets holdning, som er på linje med Kommissionens oprindelige forslag og med Europa-Parlamentets førstebehandling, når der ses bort fra nedenstående specifikke forhold.

3.2. Vigtigste punkter i Rådets holdning

Rådets holdning afspejler følgende centrale elementer:

- Skatter og afgifter: Formuleringen " principielt " tilføjes i forbindelse med omtalen af ikke-finansieringsberettigede skatter og afgifter, hvorved det angives, at der er mulighed for undtagelser, som reguleres internt ved instrukserne til de anvisningsberettigede

- Opdeling i to separate retsakter: en for DCI og en for EIDHR. Kommissionen foreslog oprindeligt én retsakt med den samme ændring af begge instrumenter. Den tilsvarende ændring af DCI (med tilføjelse af "principielt") er nu indføjet i Rådets holdning vedrørende KOM(2010) 102 endelig - 2010/0059 COD (som indebærer en ændring af DCI, således at det også kommer til at omfatte ledsageforanstaltninger vedrørende bananer).

3.3. Særlige spørgsmål (parlamentsændringsforslag, der ikke kan godtages af Rådet):

Delegerede retsakter (artikel 290 i TEUF): Parlamentet søger med sine førstebehandlingsændringer at anvende denne procedure på Kommissionens vedtagelse af flerårige strategidokumenter. På trods af langvarige og intensive forhandlinger (bl.a. trepartsmøder afholdt den 2. februar, den 23. marts og den 20. oktober) var det ikke muligt at nå frem til en aftale om dette spørgsmål. Rådet har ikke accepteret disse ændringer i sin holdning ved førstebehandlingen. Kommissionen er rede til at fortsætte sin indsats for at forlige institutionerne og finde måder, hvorpå det er muligt at tage hensyn til de grundlæggende forbehold i Parlamentets ændringsforslag, navnlig ved at sikre, at Parlamentet på passende vis kan inddrages i formuleringen af strategier for eksternt samarbejde og i behørig anvendelse af instrumenter til ekstern finansiering.

4. KONKLUSION

Kommissionen kan godkende Rådets holdning ved førstebehandlingen.